UAC ชูหุ้น Growth Stock หลังปี 63 แจกปันผลรวม 0.20 บ. เดินหน้าโครงการใหม่ต่อเนื่อง
UAC ชูหุ้น Growth Stock หลังปี 63 แจกปันผลรวม 0.20 บ. เดินหน้าโครงการใหม่ต่อเนื่อง
16 มี.ค. 2564

นาย ชัชพล ประสพโชค ประธานเจ้าหน้าที่บริหาร บริษัท ยูเอซี โกลบอล จำกัด (มหาชน) หรือ UAC เปิดเผยว่า บริษัทถือเป็นอีกหนึ่งบริษัทที่ติดอันดับหุ้นปันผลเด่นที่น่าจับตา ทั้งนี้เป็นผลมาจากภาพรวมธุรกิจที่เติบโตอย่างโดดเด่นในทุกๆปี จนสามารถประกาศจ่ายปันผลให้ผู้ถือหุ้นได้ตลอดระยะเวลา 10 ปีที่เข้าทำการซื้อขายใน ตลาดหลักทรัพย์ เอ็ม เอ ไอ (mai)
ทั้งนี้ ล่าสุดหลังจากขยับขึ้นมาที่ตลาดหลักทรัพย์แห่งประเทศไทย (SET) ก็ยังคงสร้างผลงานได้อย่างต่อเนื่องในงบปี 2563 ที่มีกำไรสุทธิอยู่ที่ระดับ 271 ล้านบาท พร้อมทั้งประกาศแจกปันผลในอัตรา 0.14 บาทต่อหุ้น กำหนดจ่ายวันที่ 7 พ.ค.64 ส่งผลให้ปันผลทั้งหมดของผลประกอบการปี 2563 รวมเป็น 0.20 บาท/หุ้น ถือเป็นหุ้น Growth Stock ที่ทุกอย่างสะท้อนให้เห็นถึงสถานะทางการเงินอันแข็งแกร่ง นอกจากนี้ ในปี 2564 ยังเตรียมเข้าลงทุนโครงการใหม่ๆที่สร้างผลตอบแทน (ROE) ไม่ต่ำกว่า 20%